**ΑΝΑΡΤΗΤΕΑ ΣΤΗ ΔΙΑΥΓΕΙΑ**

**Λιβαδειά 14/09/2022**

**Αριθ. Πρωτ. :15647**

**ΑΠΟΣΠΑΣΜΑ**

# Από το πρακτικό της αριθμ. 29ης /2022ΤΑΚΤΙΚΗΣ ΜΕ ΤΗΛΕΔΙΑΣΚΕΨΗ Συνεδρίασης της Οικονομικής Επιτροπής Δήμου Λεβαδέων

**Αριθμός απόφασης : 263**

**Σύναψη και έγκριση σχεδίου προγραμματικής σύμβασης μεταξύ της Περιφέρεια Στερεάς Ελλάδας και του Δήμου Λεβαδέων για την υλοποίηση του έργου με τίτλο : ¨ΑΝΑΚΑΤΑΣΚΕΥΗ ΑΓΩΝΙΣΤΙΚΟΥ ΧΩΡΟΥ ΠΟΔΟΣΦΑΙΡΟΥ ΔΗΜΟΤΙΚΟΥ ΣΤΑΔΙΟΥ ΛΙΒΑΔΕΙΑΣ ΄΄ΛΑΜΠΡΟΣ ΚΑΤΣΩΝΗΣ΄΄.**

Στη Λιβαδειά σήμερα 12η Σεπτεμβρίου 2022 ημέρα Δευτέρα και, ώρα 11.30 συνεδρίασε με τηλεδιάσκεψη η Οικονομική Επιτροπή Δήμου Λεβαδέων , βάσει των διατάξεων του άρθρου 78 του Ν.4954/22 « Λήψης αποφάσεων των συλλογικών οργάνων Ο.Τ.Α. και των διοικητικών συμβουλίων των εποπτευόμενων νομικών προσώπων τους – κατά το διάστημα ισχύος των μέτρων αποφυγής της διάδοσης του κορωνοϊού COVID -19» και μετά από την αρ.πρωτ. 15640/08-09-2022 έγγραφη πρόσκληση του Προέδρου της & Δημάρχου Λεβαδέων , η οποία επιδόθηκε σε κάθε μέλος της σύμφωνα με τις διατάξεις του άρθρου 77 παρ. 2 του Ν.4555/2018 «Μεταρρύθμιση του θεσμικού πλαισίου της Τοπικής Αυτ/σης- Εμβάθυνση της Δημοκρατίας –Ενίσχυση της Συμμετοχής-Βελτίωση της οικονομικής και αναπτυξιακής λειτουργίας των ΟΤΑ.(Πρόγραμμα «ΚΛΕΙΣΘΕΝΗΣ Ι»).

Αφού διαπιστώθηκε ότι υπάρχει νόμιμη απαρτία, επειδή σε σύνολο 9 μελών ήταν

παρόντα επτά (7), ήτοι:

**ΠΑΡΟΝΤΕΣ ΑΠΟΝΤΕΣ**

1.Ταγκαλεγκας Ιωάννης 1.Πούλος Ευάγγελος

2. Μητά Αλέξανδρος 2. Καραμάνης Δημήτριος

3.Kαλογρηάς Αθανάσιος

4.Σαγιάννης Μιχαήλ

5.Μερτζάνης Κωσταντίνος Αν και είχαν νόμιμα προσκληθεί

6. Καπλάνης Κωνσταντίνος

7.Μπράλιος Νικόλαος

O Πρόεδρος της Οικονομικής Επιτροπής εισηγούμενος το 14ο θέμα της ημερήσιας διάταξης έθεσε υπόψη των μελών της Οικονομικής Επιτροπής το με αριθ. πρωτ. 15647/08-09-2022 έγγραφο της Δ/νσης των Τεχνικών Υπηρεσιών του Δήμου Λεβαδέων στο οποίο αναφέρονται τα παρακάτω:

*Έχοντας υπόψη:*

1. *Το Ν. 3852/2010 (ΦΕΚ 87 Α/7-6-2010) «Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης» (ΦΕΚ 87 Α/7-6-2010) και ειδικότερα το άρθρο 100 αυτού όπως έχει τροποποιηθεί και ισχύει σήμερα*
2. *Το υπ΄ αριθμό 11346/01.07.2022 έγγραφο του Δήμου Λεβαδέων με το οποίο ζητήθηκε η χρηματοδότηση του έργου με τίτλο «*ΑΝΑΚΑΤΑΣΚΕΥΗ ΑΓΩΝΙΣΤΙΚΟΥ ΧΩΡΟΥ ΠΟΔΟΣΦΑΙΡΟΥ ΔΗΜΟΤΙΚΟΥ ΣΤΑΔΙΟΥ ΛΙΒΑΔΕΙΑΣ ‘ΛΑΜΠΡΟΣ ΚΑΤΣΩΝΗΣ***’*** *από την Περιφέρεια Στερεάς Ελλάδας*
3. *Την υπ΄ αριθμό 110/2022 (ΑΔΑ: 60ΣΙ7ΛΗ-24Ξ) Απόφαση του Περιφερειακού Συμβουλίου Στερεάς Ελλάδας με την οποία εγκρίθηκε η 7η τροποποίηση του Τεχνικού Προγράμματος Περιφέρειας Στερεάς Ελλάδας 2022 με την ένταξη στους ΚΑΠ-ΤΑΚΤΙΚΟΙ Π.Ε. Βοιωτίας του έργου* ***«***ΑΝΑΚΑΤΑΣΚΕΥΗ ΑΓΩΝΙΣΤΙΚΟΥ ΧΩΡΟΥ ΠΟΔΟΣΦΑΙΡΟΥ ΔΗΜΟΤΙΚΟΥ ΣΤΑΔΙΟΥ ΛΙΒΑΔΕΙΑΣ ‘ΛΑΜΠΡΟΣ ΚΑΤΣΩΝΗΣ***’****» προϋπολογισμού 330.00,000€*
4. *Το υπ΄ αριθμό 32/31-08-2022 (ΑΔΑ: ΩΜΙΛ7ΛΗ-572) Απόσπασμα Πρακτικού της Οικονομικής Επιτροπής της Περιφέρειας Στερεάς Ελλάδας περί έγκρισης σύναψης σχεδίου Προγραμματικής Σύμβασης μεταξύ της ‘’Περιφέρειας Στερεάς Ελλάδας’’ και του ‘’Δήμου Λεβαδέων’’*
5. *Το ότι το αντικείμενο της παρούσας σύμβασης αποτελεί η υλοποίηση του έργου* ***«***ΑΝΑΚΑΤΑΣΚΕΥΗ ΑΓΩΝΙΣΤΙΚΟΥ ΧΩΡΟΥ ΠΟΔΟΣΦΑΙΡΟΥ ΔΗΜΟΤΙΚΟΥ ΣΤΑΔΙΟΥ ΛΙΒΑΔΕΙΑΣ ‘ΛΑΜΠΡΟΣ ΚΑΤΣΩΝΗΣ***’****» προϋπολογισμού 330.000,00€ συμπεριλαμβανομένου του ΦΠΑ, που θα χρηματοδοτηθεί από την Περιφέρεια Στερεάς Ελλάδας.*
6. *Το ότι η ανάγκη σύναψης της παρούσας Προγραμματικής Σύμβασης προέκυψε αφενός μεν από το γεγονός ότι ο Δήμος Λεβαδέων είναι ο Κύριος του Έργου και αφετέρου γιατί η Περιφέρεια Στερεάς Ελλάδας έχει εξασφαλίσει την χρηματοδότηση του έργου.*
7. *Ότι το έργο αφορά στην αποξήλωση υπάρχοντος χλοοτάπητα, τοποθέτηση αποστραγγιστικού συστήματος, τοποθέτηση συστήματος αυτόματου ποτίσματος και στρώσεων κατάλληλου υλικού για αποστράγγιση, φυσικού χώματος και εγκατάσταση προπαρασκευασμένου χλοοτάπητα..*
8. *Το ότι το έργο κρίνεται αναγκαίο, προκειμένου να επέλθει αναβάθμιση υφιστάμενων αθλητικών εγκαταστάσεων και έχει αναπτυξιακό χαρακτήρα. Είναι προς όφελος της τοπικής κοινωνίας και της νεολαίας του Δήμου Λεβαδέω.ν Είναι σε περιοχή εντός της χωρικής αρμοδιότητας της Περιφέρειας Στερεάς Ελλάδας συμβάλλοντας με τον τρόπο αυτό στην ανάδειξη και την αναβάθμιση της περιοχής.*

*Προτείνεται στα μέλη της Οικονομικής Επιτροπής όπως αποφασίσουν για*

*1. Την έγκριση σύναψης σχεδίου Προγραμματικής Σύμβασης μεταξύ της ‘’Περιφέρειας Στερεάς Ελλάδας’’ (Φορέας Χρηματοδότησης) και του ‘’Δήμου Λεβαδέων’.(Φορέας Υλοποίησης)*

*2. Τον**ορισμό ενός μέλους με τον αναπληρωτή του ως εκπρόσωπο του φορέα υλοποίησης που θα συμμετέχει στην Κοινή Επιτροπή Παρακολούθησης της Προγραμματικής Σύμβασης βάσει του άρθρου.7 αυτής*

*3. Την εξουσιοδότηση του Δημάρχου Λεβαδέων για την υπογραφή της εν λόγω Προγραμματικής Σύμβασης*

**Η Οικονομική Επιτροπή λαμβάνοντας υπόψη:**

- Τις διατάξεις του άρθρου 40 του Ν. 4735/2020 που αντικατέστησε το άρθρο 72 του

Ν.3852/2010

-τις διατάξεις της υπ΄αριθμ 374/2022 εγκυκλίου του ΥΠ.ΕΣ. (ΑΔΑ: ΨΜΓΓ46ΜΤΛ6-Φ75) «Λειτουργία Οικονομικής Επιτροπής και Επιτροπής Ποιότητας Ζωής»

- Την υπ΄ αριθμό 110/2022 (ΑΔΑ: 60ΣΙ7ΛΗ-24Ξ) Απόφαση του Περιφερειακού Συμβουλίου Στερεάς Ελλάδας

- Το υπ΄ αριθμό 32/31-08-2022 (ΑΔΑ: ΩΜΙΛ7ΛΗ-572) Απόσπασμα Πρακτικού της Οικονομικής Επιτροπής της Περιφέρειας Στερεάς Ελλάδας περί έγκρισης σύναψης σχεδίου Προγραμματικής Σύμβασης μεταξύ της ‘’Περιφέρειας Στερεάς Ελλάδας’’ και του ‘’Δήμου Λεβαδέων’’

-Το Σχέδιο Προγραμματικής Σύμβασης

- Την με αριθμ. πρωτ. . 15647/08-09-2022 έγγραφη εισήγηση της Δ/νσης Τεχνικών Υπηρεσιών του Δήμου Λεβαδέων

-Την μεταξύ των μελών συζήτηση σύμφωνα με τα πρακτικά

-Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

**ΑΠΟΦΑΣΙΖΕΙ ΟΜΟΦΩΝΑ**

Α) Εγκρίνει τη σύναψη και το Σχέδιο Προγραμματικής Σύμβασης μεταξύ της Περιφέρειας Στερεάς Ελλάδας και του Δήμου Λεβαδέων για την υλοποίηση του έργου με τίτλο : ¨ΑΝΑΚΑΤΑΣΚΕΥΗ ΑΓΩΝΙΣΤΙΚΟΥ ΧΩΡΟΥ ΠΟΔΟΣΦΑΙΡΟΥ ΔΗΜΟΤΙΚΟΥ ΣΤΑΔΙΟΥ ΛΙΒΑΔΕΙΑΣ ΄΄ΛΑΜΠΡΟΣ ΚΑΤΣΩΝΗΣ΄΄ με τους κατωτέρω όρους:

**ΠΡΟΓΡΑΜΜΑΤΙΚΗ ΣΥΜΒΑΣΗ**

**ΓΙΑ ΤΗΝ ΥΛΟΠΟΙΗΣΗ ΤΗΣ ΠΡΑΞΗΣ ΜΕ ΤΙΤΛΟ:**

«ΑΝΑΚΑΤΑΣΚΕΥΗ ΑΓΩΝΙΣΤΙΚΟΥ ΧΩΡΟΥ ΠΟΔΟΣΦΑΙΡΟΥ ΔΗΜΟΤΙΚΟΥ ΣΤΑΔΙΟΥ ΛΙΒΑΔΕΙΑΣ ‘ΛΑΜΠΡΟΣ ΚΑΤΣΩΝΗΣ**’**»

Στην Λαμία σήμερα την ………..……. του μηνός …….. του έτους 2022 οι παρακάτω συμβαλλόμενοι:

**α)** Η Περιφέρεια Στερεάς Ελλάδας, που εδρεύει στην Λαμία, όπως εκπροσωπείται νόμιμα από τον Περιφερειάρχη Φάνη Χ. Σπανό, και η οποία θα αποκαλείται στο εξής, χάριν συντομίας, ως «Φορέας Χρηματοδότησης»,

**β)** Ο Δήμος Λεβαδέων που εδρεύει στη Λιβαδειά, με ΑΦΜ 998016227 Δ.Ο.Υ ΛΙΒΑΔΕΙΑΣ, όπως εκπροσωπείται νόμιμα από τον Δήμαρχο Λεβαδέων, κ. Ιωάννη Δ. Ταγκαλέγκα και ο οποίος θα αποκαλείται εφεξής, χάριν συντομίας, **«Κύριος του Έργου»** και «Φορέας Υλοποίησης»,

**Με βάση τις διατάξεις:**

1. Του Ν. 3852/2010 (ΦΕΚ 87/Α/07-06-2010) «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα Καλλικράτης» και ιδιαίτερα του άρθρου 100 και του Άρθρου 278 (Ν.3852/2010), όπως αυτά ισχύουν.
2. Του Ν. 4555/2018 (ΦΕΚ 133/Α/13-07-2018) «Μεταρρύθμιση του θεσμικού πλαισίου της Τοπικής Αυτοδιοίκησης – Εμβάθυνση της Δημοκρατίας – Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. (Πρόγραμμα «ΚΛΕΙΣΘΕΝΗΣ Ι»)», όπως αυτός ισχύει.
3. Του Π.Δ. 148/2010 «Οργανισμός της Περιφέρειας Στερεάς Ελλάδας» (ΦΕΚ 241 Α/27.12.2010), όπως έχουν τροποποιηθεί και ισχύουν (ΦΕΚ 380/τ.Β/18-02-2016, ΦΕΚ 3847/τ.Β/30-11-2016, ΦΕΚ 4401/τ.Β/30-12-2016 και ΦΕΚ 2201/τ.Β/28-06-2017).
4. Της αριθμ. 80544/14533/22-12-2011.απόφασης Γ.Γ. Αποκεντρωμένης Διοίκησης Περιφέρειας Θεσσαλίας –Στερεάς Ελλάδας «Έγκριση Οργανισμού Εσωτερικής Υπηρεσίας Δήμου Λεβαδέων» όπως ισχύει.
5. Του ΦΕΚ 3212/30-12-2011 Τεύχος Β’ «Έγκριση Οργανισμού Εσωτερικής Υπηρεσίας Δήμου Λεβαδέων».
6. Του Άρθρου 21 «Ρυθμίσεις για τη σύναψη και εκτέλεση προγραμματικών συμβάσεων που συνάπτουν ΟΤΑ α΄ και β΄ βαθμού» του Ν. 4690/2020 (επανεκτυπωμένο λόγω λάθους ΦΕΚ 104/Α/30-05-2020), όπως αυτό ισχύει και ειδικότερα της παρ. 9 όπως αυτή αντικαταστάθηκε και ισχύει με το Άρθρο 132 του Ν. 4714/2020 (ΦΕΚ 148/Α/31-07-2020).
7. Του Π.Δ.7/18-01-2013 «Όργανα που αποφασίζουν ή γνωμοδοτούν και λοιπές σχετικές ρυθμίσεις σε θέματα έργων, μελετών και υπηρεσιών αρμοδιότητας των Περιφερειών» (ΦΕΚ 26/ Α/31-01-2013)
8. Του Ν. 4412/2016 (ΦΕΚ 147/Α/08-09-2008) «Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ)», όπως τροποποιήθηκε και ισχύει.
9. Του Ν. 3861/2010 (ΦΕΚ 112/Α/2010) «Ενίσχυση της διαφάνειας µε την υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο διαδίκτυο “Πρόγραμμα Διαύγεια” και άλλες διατάξεις», όπως αυτός ισχύει.
10. Του ν.4270/2014 (Α’ 143) «Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/ΕΕ) - δημόσιο λογιστικό και άλλες διατάξεις», όπως τροποποιήθηκε και ισχύει.
11. Του ν.4281/2014 (Α’ 160) «Μέτρα στήριξης και ανάπτυξης της ελληνικής οικονομίας, οργανωτικά θέματα Υπουργείου Οικονομικών και άλλες διατάξεις», όπως τροποποιήθηκε και ισχύει.
12. Του ν.4128/2013 «Κύρωση της από 18 Δεκεμβρίου 2012 Πράξης Νομοθετικού Περιεχομένου «Κατεπείγουσες ρυθμίσεις για την οικονομική ανάπτυξη της Χώρας» και άλλες διατάξεις».
13. Του ν.4690/2020 (άρθρο 21 παρ. 1) “Ρυθμίσεις για τη σύναψη και εκτέλεση προγραμματικών συμβάσεων που συνάπτουν ΟΤΑ α' και β' βαθμού”: *«Οι προγραμματικές συμβάσεις όπου ένας εκ των συμβαλλομένων είναι ΟΤΑ α΄ ή β΄ βαθμού, δεν εμπίπτουν στις διατάξεις του άρθρου 225του ν.3852/2010 (έλεγχος νομιμότητας)».*
14. Του άρθρου 324 του Ν 4700/2020 σχετικά με τα όρια προϋπολογισμού δημοσίων συμβάσεων για τα οποία απαιτείται ο προσυμβατικός έλεγχος του Ελεγκτικού Συνεδρίου.
15. Του Ν.4735/2020 (ΦΕΚ 197 Α΄/12-10-2020) Άρθρο 40 «αρμοδιότητες Οικονομικής Επιτροπής ΟΤΑ α΄ και β΄ βαθμού.

**και έχοντας υπόψη:**

1. Το υπ’ αρ. 11346/01-07-2022 έγγραφο του Δήμου Λεβαδέων, με το οποίο ζητήθηκε η χρηματοδότηση της πράξης με τίτλο «ΑΝΑΚΑΤΑΣΚΕΥΗ ΑΓΩΝΙΣΤΙΚΟΥ ΧΩΡΟΥ ΠΟΔΟΣΦΑΙΡΟΥ ΔΗΜΟΤΙΚΟΥ ΣΤΑΔΙΟΥ ΛΙΒΑΔΕΙΑΣ ‘ΛΑΜΠΡΟΣ ΚΑΤΣΩΝΗΣ’» από την Περιφέρεια Στερεάς Ελλάδας.
2. Την µε αριθ. 110/2022 (ΑΔΑ: 60ΣΙ7ΛΗ-24Ξ) Απόφαση του Περιφερειακού Συμβουλίου της Περιφέρειας Στερεάς Ελλάδας για την έγκριση της 7ης Τροποποίησης Τεχνικού Προγράμματος Περιφέρειας Στερεάς Ελλάδας έτους 2022, με την οποία, μεταξύ άλλων, εντάσσεται στους Τακτικούς ΚΑΠ Π.Ε. Βοιωτίας το έργο: «ΑΝΑΚΑΤΑΣΚΕΥΗ ΑΓΩΝΙΣΤΙΚΟΥ ΧΩΡΟΥ ΠΟΔΟΣΦΑΙΡΟΥ ΔΗΜΟΤΙΚΟΥ ΣΤΑΔΙΟΥ ΛΙΒΑΔΕΙΑΣ ‘ΛΑΜΠΡΟΣ ΚΑΤΣΩΝΗΣ’», ποσού 330.000,00€.
3. Την αριθ. 1213/2022 (ΑΔΑ: ΩΜΙΛ7ΛΗ-572)Απόφαση της Οικονομικής επιτροπής της Περιφέρειας Στερεάς Ελλάδας µε την οποία εγκρίνεται η σύναψη της παρούσας Προγραμματικής Σύμβασης, εγκρίνονται οι όροι της, η εξουσιοδότηση του κ. Περιφερειάρχη για την υπογραφή της καθώς και ο ορισμός εκπροσώπων µε τους αναπληρωτές τους για την Κοινή Επιτροπή Παρακολούθησης της Προγραμματικής Σύμβασης.
4. Την αριθμ. …………………………. απόφαση της Οικονομικής επιτροπής του Δήμου Λεβαδέων µε την οποία εγκρίνεται η σύναψη της παρούσας Προγραμματικής Σύμβασης, εγκρίνονται οι όροι της, η εξουσιοδότηση του κ. Δημάρχου για την υπογραφή της και ο ορισμός εκπροσώπων µε τους αναπληρωτές τους για την Κοινή Επιτροπή Παρακολούθησης της Προγραμματικής Σύμβασης.
5. Την αριθμ. 194075\_4678/2022 (ΑΔΑ: 6ΜΑΒ7ΛΗ-ΜΚΥ) απόφαση δέσμευσης πίστωσης της Δ/νσης Διοικητικού - Οικονομικού της Περιφερειακής Ενότητας Βοιωτίας.
6. Την αριθμ. .…./2022 (ΑΔΑ: …..……….) Απόφαση δέσμευσης πίστωσης της Δ/νσης Οικονομικών Υπηρεσιών του Δήμου Λεβαδέων.
7. Την αριθμ. ..../2022 πράξη του Επιτρόπου Ελεγκτικού Συνεδρίου Φθιώτιδας.

Συμφωνούνται και γίνονται αμοιβαίως αποδεκτά τα ακόλουθα:

**ΆΡΘΡΟ 1**

**ΠΕΡΙΕΧΟΜΕΝΑ**

* Περιεχόμενα (Άρθρο 1)
* Προοίμιο (Άρθρο 2)
* Αντικείμενο της Προγραμματικής Σύμβασης (Άρθρο 3)
* Υποχρεώσεις και Δικαιώματα των Συμβαλλομένων (Άρθρο 4)
* Προϋπολογισμός και Πόροι – Χρηματοδότηση –Πληρωμές (Άρθρο 5)
* Διάρκεια (Άρθρο 6)
* Επιτροπή Παρακολούθησης της Σύμβασης (Άρθρο 7)
* Τροποποιήσεις της Προγραμματικής Σύμβασης (Άρθρο 8)
* Αντισυμβατική συμπεριφορά – Συνέπειες – Ρήτρες (Άρθρο 9)
* Τελικές διατάξεις (Άρθρο 10)

**ΑΡΘΡΟ 2**

**ΠΡΟΟΙΜΙΟ**

Ο Κύριος του Έργου, προγραμματίζει την υλοποίηση της πράξης με τίτλο: **«**ΑΝΑΚΑΤΑΣΚΕΥΗ ΑΓΩΝΙΣΤΙΚΟΥ ΧΩΡΟΥ ΠΟΔΟΣΦΑΙΡΟΥ ΔΗΜΟΤΙΚΟΥ ΣΤΑΔΙΟΥ ΛΙΒΑΔΕΙΑΣ ‘ΛΑΜΠΡΟΣ ΚΑΤΣΩΝΗΣ**’**» προϋπολογισμού δαπάνης 330.000,00 ευρώ (με ΦΠΑ), που αφορά στην εκτέλεση των απαραίτητων εργασιών αντικατάστασης του χλοοτάπητα του γηπέδου ποδοσφαίρου καθώς και παρεμβάσεων στο αποστραγγιστικό υπόστρωμα αυτού στο Δημοτικό Στάδιο Λιβαδειάς ‘Λάμπρος Κατσώνης’.

Η ανάγκη σύναψης της παρούσας προγραμματικής σύμβασης προέκυψε αφενός μεν από το γεγονός ότι ο Δήμος Λεβαδέων είναι ο Κύριος του Έργου και αφετέρου η Περιφέρεια Στερεάς Ελλάδας έχει εξασφαλίσει την χρηματοδότηση του.

Το έργο κρίνεται αναγκαίο προκειμένου να επέλθει αναβάθμιση υφιστάμενων αθλητικών εγκαταστάσεων και έχει αναπτυξιακό χαρακτήρα, προς όφελος της τοπικής κοινωνίας και της νεολαίας. Είναι σε περιοχή εντός της χωρικής αρμοδιότητας της Περιφερειακής Ενότητας Βοιωτίας, συμβάλλοντας με τον τρόπο αυτό στην ανάδειξη και την αναβάθμιση της περιοχής και της ζωής των πολιτών, και συνακόλουθα η τελευταία αντλεί ωφέλεια από τη πραγμάτωσή του.

**ΑΡΘΡΟ 3**

**ΑΝΤΙΚΕΙΜΕΝΟ ΤΗΣ ΠΡΟΓΡΑΜΜΑΤΙΚΗΣ ΣΥΜΒΑΣΗΣ**

Αντικείμενο της παρούσας Σύμβασης αποτελεί η υλοποίηση από το Δήμο Λεβαδέων του έργου: **«**ΑΝΑΚΑΤΑΣΚΕΥΗ ΑΓΩΝΙΣΤΙΚΟΥ ΧΩΡΟΥ ΠΟΔΟΣΦΑΙΡΟΥ ΔΗΜΟΤΙΚΟΥ ΣΤΑΔΙΟΥ ΛΙΒΑΔΕΙΑΣ ‘ΛΑΜΠΡΟΣ ΚΑΤΣΩΝΗΣ**’**», προϋπολογισμού 330.000,00 ευρώ (με ΦΠΑ), που θα χρηματοδοτηθεί από την Περιφέρεια Στερεάς Ελλάδας και συγκεκριμένα από το Τεχνικό Πρόγραμμα έτους 2022 της Π.Ε. Βοιωτίας (Πρόγραμμα ΤΑΚΤΙΚΟΙ ΚΑΠ).

Συγκεκριμένα, προβλέπεται να πραγματοποιηθούν οι κάτωθι εργασίες στον αγωνιστικό χώρο ποδοσφαίρου:

* Αποξήλωση υπάρχοντος χλοοτάπητα καθώς και των στρώσεων κάτωθεν αυτού
* Τοποθέτηση αποστραγγιστικού συστήματος και σύνδεση αυτού με υπάρχον σε λειτουργία αποστραγγιστικό και στραγγιστήρια.
* Τοποθέτηση συστήματος αυτόματου ποτίσματος
* Τοποθέτηση στρώσεων κατάλληλου υλικού για αποστράγγιση, φυτικού χώματος και εγκατάσταση προπαρασκευασμένου χλοοτάπητα.

Ειδικότερα, στο πλαίσιο υλοποίησης του έργου και για τους σκοπούς της παρούσας σύμβασης, ο Κύριος του έργου και Φορέας Υλοποίησης προβαίνει στις παρακάτω ενέργειες:

1) Σύνταξη της διακήρυξης και των τευχών δημοπράτησης του Έργου.

2) Διενέργεια διαδικασιών ανάθεσης και επιλογής αναδόχου σύμφωνα με την Νομοθεσία Δημοσίων Συμβάσεων.

3) Υπογραφή των σχετικών συμβάσεων.

4) Διαχείριση και επίβλεψη της κατασκευής του Έργου.

5) Παραλαβή του Έργου στο σύνολό του έως και την οριστική παραλαβή.

6) Εκτέλεση πληρωμών σε βάρος του προϋπολογισμού του Έργου.

7) Επίσης, ο Κύριος του έργου και Φορέας Υλοποίησης αναθέτει στον Φορέα Χρηματοδότησης να προβαίνει στις κατάλληλες ενέργειες προκειμένου να αποδεσμεύονται οι χρηματορροές προς το Δήμο Λεβαδέων που θα εκτελεί τις πληρωμές.

Με τη Σύμβαση αυτή, θα υλοποιηθούν όλες οι απαραίτητες ενέργειες για την εκτέλεση της εν λόγω πράξης. Καμία τροποποίηση της Προγραμματικής Σύμβασης δεν γίνεται όσον αφορά το αντικείμενό της και τον τρόπο υλοποίησης της πράξης.

**ΑΡΘΡΟ 4**

**ΥΠΟΧΡΕΩΣΕΙΣ ΚΑΙ ΔΙΚΑΙΩΜΑΤΑ ΤΩΝ ΣΥΜΒΑΛΛΟΜΕΝΩΝ**

Οι συμβαλλόμενοι φορείς αναλαμβάνουν τις παρακάτω υποχρεώσεις και δικαιώματα:

**4.1. Ο Κύριος του Έργου& Φορέας Υλοποίησης (Δήμος Λεβαδέων) αναλαμβάνει:**

1. Τη μέριμνα για τη λήψη των προβλεπόμενων από την κείμενη νομοθεσία αδειών και εγκρίσεων.
2. Να απασχολεί και να διαθέτει επιστημονικό προσωπικό με τα απαραίτητα και ανάλογα προσόντα, προκειμένου να διασφαλισθεί η αρτιότητα υλοποίησης του Έργου.
3. Τη μέριμνα για την έκδοση και τυχόν αναθεώρηση των απαιτούμενων αδειοδοτήσεων και εγκρίσεων πριν από τη δημοπράτηση του έργου.
4. Τη δημοπράτηση, την υπογραφή σύμβασης µε τον ανάδοχο, την επίβλεψη κατασκευής του έργου και την παραλαβή του.
5. Την χρηματοδότηση κάθε επιπλέον δαπάνης μελετών και εργασιών που δεν συμπεριλαμβάνονται στη μελέτη και η ανάγκη τους προκύπτει από εγκρίσεις και αδειοδοτήσεις.
6. Τον ορισμό εκπροσώπων της στην Κοινή Επιτροπή Παρακολούθησης.
7. Τη μέριμνα για αποστολή στην Κοινή Επιτροπή Παρακολούθησης µέσω της Διεύθυνσης Αναπτυξιακού Προγραμματισμού της Περιφέρειας Στερεάς Ελλάδας ενός (1) αντιγράφου κάθε πιστοποίησης προς ενημέρωσή της.
8. Την εν γένει ενημέρωση της Επιτροπής Παρακολούθησης για την πορεία υλοποίησης του έργου.
9. Την ευθύνη για τη φύλαξη του έργου μετά τη διοικητική παραλαβή για χρήση και μέχρι την οριστική παραλαβή του.
10. Την καθολική μέριμνα, μετά την οριστική παραλαβή, για τη συντήρηση και λειτουργία του έργου και των εγκαταστάσεών του, τη φύλαξη του και γενικά τη λήψη κάθε επιπλέον μέτρου για την αποτροπή βλαβών ή καταστροφών.
11. Τη μέριμνα για ενέργειες προβολής και δημοσιότητας της χρηματοδότησης του έργου από την Περιφέρεια Στερεάς Ελλάδας (δελτία τύπου, σχετικές ανακοινώσεις στον τύπο κλπ.).
12. Την αποστολή στην Περιφέρεια Στερεάς Ελλάδας κάθε πιστοποίησης δαπάνης και λογαριασμό έργου που φέρει την έγκριση των Τεχνικών Υπηρεσιών του Δήµου συνοδευόμενη από όλα τα λοιπά δικαιολογητικά που απαιτούνται από το νόμο προκειμένου να προχωρούν απρόσκοπτα οι διαδικασίες πληρωμής.
13. Την εκτέλεση πληρωμών σε βάρος του προϋπολογισμού του Έργου.

**4.2. Ο Φορέας Χρηματοδότησης (Περιφέρεια Στ. Ελλάδας) αναλαμβάνει:**

1. Τη χρηματοδότηση του έργου, όπως αυτό περιγράφεται στη μελέτη και μέχρι του ποσού των 330.000,00 ευρώ (συμπεριλαμβανομένου του Φ.Π.Α.) .
2. Την παρακολούθηση των χρηματορροών μέσω του ελέγχου των εγκεκριμένων πιστοποιήσεων - λογαριασμών του έργου (συνοδευόμενων από τα απαιτούμενα δικαιολογητικά) που θα αποστέλλονται στη Δ/νση Διοικητικού – Οικονομικού της ΠΕ Βοιωτίας από την Τεχνική Υπηρεσία του Δήμου.
3. Τον ορισμό εκπροσώπων στην Επιτροπή Παρακολούθησης
4. Να συνεργάζεται με το Φορέα Υλοποίησης σε όλη τη διάρκεια της σύμβασης και να παρέχει κάθε δυνατή και αναγκαία πληροφορία και βοήθεια για την υλοποίηση όλων όσων προβλέπονται στη σύμβαση αυτή για την ενημέρωση του κοινού και την προβολή του Έργου.

**ΑΡΘΡΟ 5**

**ΠΡΟΫΠΟΛΟΓΙΣΜΟΣ ΚΑΙ ΠΟΡΟΙ – ΧΡΗΜΑΤΟΔΟΤΗΣΗ - ΠΛΗΡΩΜΕΣ**

Ο συνολικός προϋπολογισμός για την εκτέλεση του Έργου της Προγραμματικής Σύμβασης ανέρχεται στο ποσό των **330.000,00 €** (με Φ.Π.Α.) και θα καλυφθεί στο σύνολό του από το Τεχνικό Πρόγραμμα έτους 2022 της Π.Ε. Βοιωτίας, και συγκεκριμένα από το πρόγραμμα ΤΑΚΤΙΚΟΙ ΚΑΠ.

Ο προϋπολογισμός του Έργου, αναλύεται ως εξής:

|  |  |
| --- | --- |
| **ΕΙΔΗ ΕΡΓΑΣΙΩΝ** | **ΔΑΠΑΝΗ (€)** |
| **ΕΡΓΑΣΙΕΣ** | **182.975,10** |
| ΓΕ&ΟΕ(18% ) | 32.935,52 |
| **ΣΥΝΟΛΟ** | **215.910,62** |
| ΑΠΡΟΒΛΕΠΤΑ(15%) | **32.386,59** |
| ΑΠΟΛΟΓΙΣΤΙΚΑ | 2.831,32 |
| ΑΝΑΘΕΩΡΗΣΗ | 15.000,00 |
| **ΣΥΝΟΛΟ** | **266.129,03** |
| Φ.Π.Α. (24%) | 63.870,97 |
| **ΓΕΝΙΚΟ ΣΥΝΟΛΟ** | **330.000,00** |

Οι πληρωμές του έργου θα γίνονται τμηματικά, σύμφωνα με την πρόοδο των εργασιών μετά την πιστοποίηση τους από την επιβλέπουσα υπηρεσία, όπως προβλέπεται από τη σχετική νομοθεσία Δημοσίων Έργων.

1. Οι πληρωμές στο έργο που αφορούν τις πιστώσεις ΤΑΚΤΙΚΟΙ ΚΑΠ του Τεχνικού Προγράμματος Π.Ε., Βοιωτίας θα πραγματοποιούνται από την Οικονομική Υπηρεσία του Δήμου Λεβαδέων, αφού θα έχει προηγηθεί ο έλεγχος των εγκεκριμένων πιστοποιήσεων - λογαριασμών του έργου (συνοδευόμενων από τα απαιτούμενα δικαιολογητικά) που θα αποστέλλονται στη Δ/νση Διοικητικού – Οικονομικού της ΠΕ Βοιωτίας από την Τεχνική Υπηρεσία του Δήμου.

**ΑΡΘΡΟ 6**

**ΔΙΑΡΚΕΙΑ**

Η διάρκεια της παρούσης σύμβασης ορίζεται σε **τριάντα (30) μήνες**, αρχίζει από την ημερομηνία υπογραφής της και τελειώνει με την ολοκλήρωση της υλοποίησης του έργου.

Η διάρκεια της Προγραμματικής Σύμβασης αναλύεται ως εξής:

|  |  |
| --- | --- |
| **ΕΝΕΡΓΕΙΑ ΦΟΡΕΑ ΥΛΟΠΟΙΗΣΗΣ** | **ΔΙΑΡΚΕΙΑ ΣΕ ΜΗΝΕΣ** |
| Σύνταξη διακήρυξης και των τευχών δημοπράτησης του Έργου. | ΤΡΕΙΣ (3) |
| Διενέργεια διαδικασιών ανάθεσης και επιλογής αναδόχου | ΕΠΤΑ (7) |
| Υπογραφή της σχετικής σύμβασης | ΕΝΑΣ (1) |
| Διαχείριση και υλοποίηση του Έργου | ΤΕΣΣΕΡΙΣ (4) |
| Παραλαβή του Έργου στο σύνολό του έως και την οριστική παραλαβή | ΔΕΚΑΠΕΝΤΕ (15) |
| **ΣΥΝΟΛΟ ΔΙΑΡΚΕΙΑΣ (ΜΗΝΕΣ)** | **ΤΡΙΑΝΤΑ (30)** |

H εκτέλεση της σύμβασης μπορεί να παραταθεί με τους ίδιους όρους, μετά από σχετική εισήγηση της Κοινής Επιτροπής Παρακολούθησης της Προγραμματικής Σύμβασης (άρθρο 7) προς τα αρμόδια αποφαινόμενα όργανα των συμβαλλομένων, με μέγιστο χρόνο ενδεχόμενης παράτασης της Προγραμματικής Σύμβασης **δώδεκα (12) μήνες**.

**ΑΡΘΡΟ 7**

**ΕΠΙΤΡΟΠΗ ΠΑΡΑΚΟΛΟΥΘΗΣΗΣ ΤΗΣ ΠΡΟΓΡΑΜΜΑΤΙΚΗΣ ΣΥΜΒΑΣΗΣ**

Τα συμβαλλόμενα μέρη, εκτιμώντας τη σοβαρότητα του αντικειμένου της σύμβασης, συμφωνούν στη συγκρότηση της Επιτροπής Παρακολούθησης, για την παρακολούθηση της εφαρμογής της παρούσας προγραμματικής σύμβασης, στα πλαίσια εφαρμογής του άρθρου 100 παρ. 2.α. του ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης−Πρόγραμμα Καλλικράτης» (Φ.Ε.Κ. 87 Α΄/7-06-10) .

Η Επιτροπή Παρακολούθησης είναι τριμελής και απαρτίζεται από εκπροσώπους από κάθε συμβαλλόμενο.

Οι εκπρόσωποι της Περιφέρειας Στερεάς Ελλάδας και του Δήμου Λεβαδέων θα ορισθούν με τις αποφάσεις των Οικονομικών Επιτροπών και θα είναι:

Δύο (2) εκπρόσωποι της Περιφέρειας Στερεάς Ελλάδας, εκ των οποίων ο ένας εκτελεί και καθήκοντα Προέδρου και ορίζονται ακολούθως:

* Ζαμπάκος Παύλος ως πρόεδρος, Μηχανολόγος Μηχανικός, υπάλληλος Δ.Τ.Ε. Π.Ε. Βοιωτίας, με αναπληρωτή τον Καραμουσκέτα Στυλιανό υπάλληλο της Δ.Τ.Ε. Π.Ε. Βοιωτίας
* Ντάης Χρήστος ως μέλος, Ηλεκτρολόγος Μηχανικός υπάλληλος της Δ.Τ.Ε. Π.Ε. Βοιωτίας με αναπληρώτρια τη Σκόνδρα Παναγιώτα, Πολιτικό Μηχανικό ΤΕ, υπάλληλο της Δ.Τ.Ε.Π.Ε. Βοιωτίας.

Ένας (1) εκπρόσωπο του Δήμου Λεβαδέων και ορίζεται ακολούθως:

* …………………………, υπάλληλος της Δ.Τ.Υ Δήμου Λεβαδέων, με αναπληρωτή τον ……………., υπάλληλο της Δ.Τ.Υ Δήμου Λεβαδέων

Αντικείμενο της Επιτροπής Παρακολούθησης είναι ο συντονισμός και η παρακολούθηση όλων των εργασιών που απαιτούνται για την εκτέλεση της παρούσας προγραμματικής σύμβασης και ειδικότερα η τήρηση των όρων της προγραμματικής σύμβασης, η διαπίστωση της ολοκλήρωσης των εκατέρωθεν υποχρεώσεων, η εισήγηση προς τα αρμόδια όργανα των συμβαλλομένων μερών κάθε αναγκαίου μέτρου και ενέργειας για την υλοποίηση της παρούσας, η παράταση του χρονοδιαγράμματος και η επίλυση κάθε διαφοράς μεταξύ των συμβαλλομένων μερών που προκύπτει σχετικά με την ερμηνεία των όρων της παρούσας σύμβασης και τον τρόπο εφαρμογής της.

Η Επιτροπή Παρακολούθησης συγκαλείται από τον Πρόεδρό της. Στην πρόσκληση αναγράφονται τα θέματα της ημερήσιας διάταξης, ενώ ειδοποιούνται τα μέλη της εγκαίρως εγγράφως. Στην ημερήσια διάταξη αναγράφονται υποχρεωτικά και εισάγονται προς συζήτηση και τα θέματα που θα ζητήσει εγγράφως έστω και ένα από τα μέλη της. Χρέη γραμματέα εκτελεί μέλος της Επιτροπής Παρακολούθησης που θα εκλεγεί στην πρώτη της συνεδρίαση.

Η Επιτροπή Παρακολούθησης είναι δυνατό να πλαισιώνεται και από ειδικό προσωπικό που έχει γνώση του αντικειμένου της σύμβασης, όταν και εφόσον ζητηθεί από κάποιο από τα μέλη της. Το ειδικό αυτό προσωπικό δύναται να αποτελεί την «Τεχνική Επιτροπή», η οποία, μετά από αίτημα της Επιτροπής Παρακολούθησης, γνωμοδοτεί και εκφέρει άποψη επί των ειδικών επιστημονικών θεμάτων που σχετίζονται με την υλοποίηση του Έργου, αλλά δεν έχει δικαίωμα ψήφου. Οι σχετικές γνωμοδοτήσεις, εισηγήσεις ή απόψεις της Τεχνικής Επιτροπής δεν είναι δεσμευτικές για την Επιτροπή Παρακολούθησης.

Η Επιτροπή Παρακολούθησης συνέρχεται τακτικά κάθε έξι μήνες και έκτακτα όταν το ζητήσει εγγράφως ένα από τα μέλη της. Κάθε μέλος της Επιτροπής Παρακολούθησης μπορεί, κατά την κρίση του, να καλεί στις συνεδριάσεις υπηρεσιακά στελέχη του φορέα από τον οποίο έχει ορισθεί και τα οποία είναι εμπλεκόμενα στην υλοποίηση του αντικειμένου της σύμβασης. Τα πρακτικά της Επιτροπής Παρακολούθησης κοινοποιούνται σε όλα τα μέλη αφού υπογραφούν .

Η Επιτροπή Παρακολούθησης συνεδριάζει έγκυρα όταν είναι παρόντα όλα τα μέλη της. Οι αποφάσεις της πρέπει να είναι αιτιολογημένες, λαμβάνονται δε κατά πλειοψηφία των παρόντων μελών και δεσμεύουν όλους τους συμβαλλόμενους φορείς.

Οι λοιπές λεπτομέρειες που ενδεχομένως απαιτηθούν για τη λειτουργία της Επιτροπής, θα καθορισθούν με αποφάσεις της.

**ΑΡΘΡΟ 8**

**ΤΡΟΠΟΠΟΙΗΣΕΙΣ ΤΗΣ ΠΡΟΓΡΑΜΜΑΤΙΚΗΣ ΣΥΜΒΑΣΗΣ**

Με κοινή έγγραφη συμφωνία μεταξύ των συμβαλλόμενων μερών, η παρούσα Προγραμματική Σύμβαση μπορεί να τροποποιείται ή να συμπληρώνεται ως προς το χρονοδιάγραμμα και τους λοιπούς όρους της Σύμβασης. Ειδικότερα, παράταση της διάρκειας της σύμβασης, έως δώδεκα(12) μήνες, δύναται να χορηγηθεί έως το τέλος του Έργου, μετά από αιτιολογημένη αίτηση του ενδιαφερόμενου συμβαλλόμενου, και τη σύμφωνη γνώμη της Επιτροπής Παρακολούθησης του έργου του άρθρου 7.

Σε περίπτωση παράτασης της χρονικής διάρκειας της παρούσης **δεν δύναται** να υπάρχει επέκταση του Φυσικού ή Οικονομικού αντικειμένου αυτής.

**ΑΡΘΡΟ 9**

**ΑΝΤΙΣΥΜΒΑΤΙΚΗ ΣΥΜΠΕΡΙΦΟΡΑ – ΣΥΝΕΠΕΙΕΣ - ΡΗΤΡΕΣ**

1. Όλοι οι όροι της παρούσας σύμβασης θεωρούνται ουσιώδεις.
2. Η παράβαση οποιουδήποτε όρου της παρούσας από έναν εκ των αντισυμβαλλομένων, παρέχει στον έτερο αντισυμβαλλόμενο το δικαίωμα να αξιώσει αποκατάσταση των συνεπειών των αντισυμβατικών ενεργειών εντός εύλογου χρόνου και σε αντίθετη περίπτωση, το δικαίωμα να καταγγείλει τη σύμβαση μονομερώς, αξιώνοντας κάθε θετική ή αποθετική ζημία του, καθώς και να εγείρει κάθε άλλη σχετική αξίωση που προβλέπεται στον νόμο ή ειδικώς στους όρους της παρούσης προγραμματικής συμβάσεως.
3. Κάθε διαφορά μεταξύ των συμβαλλομένων μερών που αφορά στην εκτέλεση και ερμηνεία των όρων της παρούσας σύμβασης η οποία δεν επιλύεται από την Κοινή Επιτροπή Παρακολούθησης της παρούσας σύμβασης, επιλύεται από τα αρμόδια Δικαστήρια.

**ΑΡΘΡΟ 10**

**ΤΕΛΙΚΕΣ ΔΙΑΤΑΞΕΙΣ**

Η παρούσα σύμβαση αφού αναγνώσθηκε και βεβαιώθηκε για το περιεχόμενό της υπογράφεται ως ακολούθως σε πέντε αντίτυπα (5) εκ των οποίων δόθηκαν από **τρία (3)** στην Περιφέρεια Στερεάς Ελλάδας και **δύο (2)** στο Δήμο Λεβαδέων.

**ΟΙ ΣΥΜΒΑΛΛΟΜΕΝΟΙ**

|  |  |
| --- | --- |
| **Για το Δήμο Λεβαδέων** | **Για την Περιφέρεια Στερεάς Ελλάδος** |
| **Ο Δήμαρχος** | **Ο Περιφερειάρχης** |
|  |  |
| Ιωάννης Δ. Ταγκαλέγκας | **Φάνης Χ. Σπανός** |

|  |  |  |  |
| --- | --- | --- | --- |
| |  | | --- | |  | |  | | **Γ. Β)Ορίζει** στην Κοινή Επιτροπή Παρακολούθησης ως τακτικό μέλος την Αγγελοπούλου Αγγελική  υπυπάλληλο της Δ/νσης Τεχνικών Υπηρεσιών του Δήμου Λεβαδέων, με αναπληρωτή αυτής τον Πελέκη Ηλία υπυπάλληλο της Δ/νσης Τεχνικών Υπηρεσιών του Δήμου Λεβαδέων.  **Γ**. **Εξουσιοδοτεί** τον Δήμαρχο Λεβαδέων κ. Ταγκαλέγκα Ιωάννηγια την υπογραφή της Προγραμματικής Σύμβασης καθώς και κάθε άλλου σχετικού εγγράφου . | |

**Η παρούσα απόφαση πήρε αριθμό 263/2022.**

Ο ΠΡΟΕΔΡΟΣ

ΙΩΑΝΝΗΣ Δ. ΤΑΓΚΑΛΕΓΚΑΣ

ΤΑ ΜΕΛΗ

1.Μητάς Αλέξανδρος

2 Kαλογρηάς Αθανάσιος

3.Σαγιάννης Μιχαήλ

4 Μερτζάνης Κωσταντίνος

5.Καπλάνης Κων/νος

6.Mπράλιος Νικόλαος ΠΙΣΤΟ ΑΠΟΣΠΑΣΜΑ

Λιβαδειά 14 -09-2022

ΙΩΑΝΝΗΣ Δ. ΤΑΓΚΑΛΕΓΚΑΣ

ΔΗΜΑΡΧΟΣΛΕΒΑΔΕΩΝ